ວິສາຫະກິດຫວຽດນາມສົ່ງເສີມການໂຄສະນາ ຢູ່ງານຕະຫຼາດນັດສະບຽບອາຫານໃຫຍ່ສຸດຢູ່ອາຊີ
ຮ້ານວາງສະແດງຂອງ ຫວຽດນາມ
(ພາບ: tintuc.vn)
ມີວິສາຫະກິດ ຫວຽດນາມ ຫຼາຍແຫ່ງ, ຜະລິດໝວດສິນຄ້າມີຄວາມສາມາດບົ່ມຊ້ອນສົ່ງອອກຢ່າງໃຫຍ່ຫຼວງຄື: ເຂົ້າສານ, ສິນໃນນຳ້, ຊາ, ກາເຟ, ເຫຼົ້າແວງ ແລະ ຜັກ, ໝາກໄມ້ພວມ ເຂົ້າຮ່ວມງານຕະຫຼາດນັດສະບຽງອາຫານ ແລະ ໂຮງແຮມ (FHA 2016) ຊຶ່ງດຳເນີນໄປຢູ່ສິງກາໂປ ແຕ່ວັນທີ 12 – 15/4. ທ່ານນາງ ຫງວຽນວຽດຈີ, ທີ່ປຶກສາດ້ານການຄ້າສະຖານທູດ ຫວຽດນາມ ປະຈຳ ສິງກະໂປ, ໃຫ້ຮູ້ວ່າ: ເລື່ອງ ຫວຽດນາມ ແມ່ນສະມາຊິກຂອງປະຊາຄົມເສດຖະກິດ ອາຊຽນ ກໍຄື ສັນຍາຄູ່ຮ່ວມມືຂ້າມປາຊີຟິກ (TPP), ພ້ອມກັນນັ້ນຮັບຮູ້ຢ່າງຈະແຈ້ງກ່ຽວກັບບັນດາຜົນປະໂຫຍດ ແລະ ກາລະໂອກາດຊຶ່ງສັນຍາດັ່ງກ່າວນຳມາໃຫ້ນັ້ນ, ພິເສດແມ່ນບັນດາຂະແໜງການຜະລິດສິນຄ້າຂອງ ຫວຽດນາມ ມີທ່າແຮງສົ່ງອອກ, ວິສາຫະກິດພາຍໃນປະເທດຫຼາຍແຫ່ງທີ່ເຂົ້າຮ່ວມງານຕະຫຼາດນັດດັ່ງກ່າວກໍຖືວ່າ: ເຂົາເຈົ້າຕ້ອງຕັ້ງໜ້າແກ້ໄຂບັນດາຄວາມຫຍຸ້ງຍາກ, ສິ່ງທ້າທາຍເພື່ອສາມາດຜັນຂະຫຍາຍຄວາມສາມາດບົ່ມຊ້ອນ. ຕາມຕົວເລກຂອງກົມໃຫຍ່ສະຖິຕິ ສິງກາໂປແລ້ວ, ມູນຄ່າການສົ່ງອອກຂອງຂະແໜງຜະລິດທັນຍາຫານ, ອາຫານຂອງ ຫວຽດນາມ ໄປຍັງ ສິງກາໂປໃນປີ 2015 ບັນລຸ 320 ລ້ານ USD, ກວມປະມານ 4% ອັດຕາສ່ວນການນຳເຂົ້າທັນຍາຫານຂອງປະເທດນີ້.
(ແຫຼ່ງຄັດຈາກ VOV)